साधना का चमकदार करियर, फिर भी अकेलेपन में खत्म हुई कहानी – जानें उनके दुखभरे अंतिम साल!

बॉलीवुड की दुनिया चकाचौंध से भरी जरूर होती है, लेकिन इसके पीछे छुपे दर्द भरे किस्से भी कम नहीं हैं। ऐसे ही एक नाम हैं – साधना, 60 और 70 के दशक की सुपरहिट और स्टाइलिश अदाकारा, जिनकी ज़िंदगी की शुरुआत जितनी चमकदार थी, अंत उतना ही दर्दनाक रहा।

कपूर खानदान से था गहरा रिश्ता

बहुत कम लोग जानते हैं कि साधना का रिश्ता सीधे कपूर खानदान से जुड़ा था। उनके पिता और एक्ट्रेस बबिता के पिता हरि शिवदासानी सगे भाई थे। इस तरह से साधना, करिश्मा कपूर और करीना कपूर की मासी लगती थीं। साधना न सिर्फ अपने अभिनय के लिए जानी जाती थीं बल्कि अपने अनोखे फैशन सेंस के लिए भी एक ट्रेंडसेटर थीं।

एक रुपये से शुरू हुआ सफर, बनीं सबसे महंगी अदाकारा

साधना को बचपन से ही अभिनय का शौक था। उन्होंने पढ़ाई घर से ही की और बहुत छोटी उम्र में फिल्म इंडस्ट्री में कदम रख दिया। राज कपूर की फिल्म ‘श्री 420’ में उन्होंने बतौर बाल कलाकार अभिनय किया। लेकिन पहचान उन्हें मिली फिल्म ‘लव इन शिमला’ से।
साधना का हेयरस्टाइल, जिसे ‘साधना कट’ कहा जाता है, उस समय का फैशन ट्रेंड बन गया था। उन्होंने चूड़ीदार सलवार का फैशन भी इंडस्ट्री में शुरू किया था। देवानंद के साथ उनकी जोड़ी कई फिल्मों में हिट रही। अपने करियर के चरम पर पहुंचने के बाद, उन्होंने निर्देशक रामकृष्ण नय्यर से शादी की। दोनों की मुलाकात ‘लव इन शिमला’ के सेट पर हुई थी।