उर्वशी रौतेला के विषय में 9 रोचक तथ्य

स्वप्नों की माया नगरी मुंबई, जो कि लाखों युवाओं का सपना है। लाखों युवा उस मायानगरी में अपनी पहुँच बनाना चाहते हैं। उस जगह पहुँचकर अपना मुकाम हासिल करने में अनेक सफल होते हैं और अनेक गुमनामी में खो जाते हैं। वहाँ पहुँचकर अपनी पहचान बनाने वाला एक चेहरा है, अभिनेत्री उर्वशी रौतेला। आज हम उन्हीं के जीवन से जुड़े कुछ रोचक तथ्य आपसे साझा करने जा रहे हैं।

1. 25 फरवरी 1994 को हरिद्वार में जन्मीं माॅडल और अभिनेत्री उर्वशी रौतेला के पिता का नाम मानवर सिंह रौतेला और माँ का नाम मीरा रौतेला है। इनका गृह जनपद कोटद्वार, उत्तराखंड है।

2. 15 वर्ष की अल्पायु में ही उर्वशी को योग्यता साबित करने का पहला अवसर विल्स लाइफ स्टाइल इंडिया वीक में मिला। एक किशोरी माॅडल के रूप में इन्होंने लैक्मे फैशन वीक, अमेजन फैशन वीक, दुबई एफ डब्ल्यू आदि के लिए रैंप पर अपनी योग्यता साबित की।

3. 17 वर्ष की अल्पायु में उर्वशी ने 2011 में इंडियन प्रिंसेज, मिस टूरिज्म वल्र्ड, और मिस एशियन सुपर माॅडल का खिताब जीता। साथ ही उसी वर्ष चीन में आयोजित मिस टूरिज्म क्वीन आॅफ द ईयर खिताब जीतने वाली पहली भारतीय महिला बनीं।