बॉलीवुड सेलिब्रिटी – जिनकी दोस्ती एक मिसाल है

हम जब भी सच्ची दोस्ती की बात करते है, मन में शोले फ़िल्म की जय-वीरू की दोस्ती सबसे पहले याद आती है। भले ही आम ज़िंदगी हमें जय-वीरू जैसी दोस्ती देखने को ना मिले…लेकिन आज हम बॉलीवुड की जिन दोस्ती या फिर यू कहें कि बेस्ट फ़्रेंड्ज़ फॉरएवर (BFFs) की बात करेंगे, उनकी दोस्ती एक मिसाल से कम नहीं है।

1. रणवीर सिंह – अर्जुन कपूर

’गुंडे’ में जब अभिनेता रणवीर और अर्जुन दोनों को एक साथ परदे पर उतारा गया, इस फ़िल्म ने धमाल तो मचाया ही साथ ही इन दोनों की दोस्ती भी लोगों को पसंद आई।

एक फुटबॉल मैच के दौरान रणवीर को हल्की चोट लगने पर अर्जुन ने स्ट्रेचर पर लेटे अपने दोस्त को ऐसे गले लगाया की ये सीन कुछ लोगों के गले से नीचे नहीं उतरा और दूसरा वाख्या जब रणवीर ने अपने जिगरी दोस्त को लिपलॉक किस किया जिसकी वीडियो इंटरनेट पर तेजी से वायरल हो गई।

2. आलिया भट्ट – कटरीना कैफ़

आलिया और कटरीना इन दोनों की बॉन्डिंग काफ़ी अच्छी रही है। कई बार दोनों को एक साथ स्पॉट किया गया है, हां ये ज़रूर है कि रनबीर कपूर जो को पहले कटरीना को डेट कर चुके हैं, की वजह से आलिया और कटरीना की दोस्ती में कुछ कमी ज़रूर आई पर ये कहना की दोनों अब दोस्त नहीं है, बिलकुल ग़लत होगा। इसके अलावा ये फरहान अख्तर की नई फिल्म ’जी ले जरा’ में एक साथ नज़र आने वाली हैं और उम्मीद है की इन दोनों अभिनेत्रियों की दोस्ती एक बार फिर से परवान चढ़ेगी ।

3. शाहरुख़ खान – काजोल

एक ऐसी जोड़ी जो की लाखों दिलों की धड़कन है, शाहरुख खान “किंग खान” के नाम से और काजोल अपनी मेहनत और एक्टिंग के लिए मशहूर हैं । दोनों ने कई फ़िल्म में एक साथ कई सुपर डुपर हिट फ़िल्में दी, डी डी एल जे, कुछ कुछ होता है और बहुत सारी।

पर हमेशा से ऐसा नहीं था शाहरुख पहले काजोल को नापसंद करते थे और आमिर खान को तो काजोल के साथ काम न करने की सलाह भी दे डाली पर बाद में उन्हें अपनी गलती का एहसास हुआ और आमिर से बात कर काजोल के एक मेहनती और अच्छा कलाकार होने की बात बोली ।