टीवी की अक्षरा से कैंसर वॉरियर तक हिना खान की कहानी जिससे आप भी रह जाएंगे हैरान

हिना खान भारतीय टेलीविजन की एक प्रमुख अभिनेत्री हैं, जिन्होंने अपनी मेहनत और प्रतिभा के बल पर इंडस्ट्री में एक खास मुकाम हासिल किया है। श्रीनगर, जम्मू-कश्मीर में जन्मी हिना ने अपने करियर की शुरुआत से ही दर्शकों के दिलों में जगह बनाई है। आइए, उनकी जिंदगी के कुछ अनसुने पहलुओं पर नज़र डालते हैं।

पत्रकारिता से अभिनय तक का सफर

हिना खान का जन्म 2 अक्टूबर 1987 को श्रीनगर, जम्मू और कश्मीर में हुआ था। वह एक सुन्नी मुस्लिम परिवार से ताल्लुक रखती हैं। हिना ने 2009 में मास्टर ऑफ बिजनेस एडमिनिस्ट्रेशन (एमबीए) को सीसीए स्कूल ऑफ मैनेजमेंट, गुड़गांव, दिल्ली में पूरा किया। हिना खान पहले एक पत्रकार बनने की इच्छा रखती थीं। अपने अध्ययन को पूरा करने के बाद उन्होंने एयर होस्टेस कोर्स के लिए आवेदन किया था, लेकिन मलेरिया के कारण वह इसमें शामिल नहीं हो पाईं और सौभाग्य से उन्हें एक अभिनय प्रस्ताव मिला।

‘अक्षरा’ से मिली पहचान

2009 में हिना ने स्टार प्लस के धारावाहिक ‘यह रिश्ता क्या कहलाता है’ में अक्षरा का मुख्य किरदार निभाया। यह भूमिका उन्होंने लगभग 8 वर्षों तक निभाई, जिससे उन्हें घर-घर में पहचान मिली। अक्षरा के किरदार ने हिना को टेलीविजन इंडस्ट्री की शीर्ष अभिनेत्रियों में शामिल किया।

रियलिटी शो में दमदार उपस्थिति

हिना खान ने रियलिटी शो ‘खतरों के खिलाड़ी’ के आठवें सीजन में हिस्सा लिया और अपनी बहादुरी से दर्शकों का दिल जीता। इसके बाद वे ‘बिग बॉस 11’ में भी नजर आईं, जहां उनकी मजबूत व्यक्तित्व और स्पष्टवादिता ने उन्हें फाइनलिस्ट बनाया।